kardosdrur/scandi-wiki huggingface dataset:
V5-motor

V5 er en motortype med to rækker, med 3 cylindre i den ene og 2 i den anden.

Motoren blev af Folkevogn introduceret i 1996 i Volkswagen Passat, og blev i 1999 indført i Seat Toledo. I 2000 fik den 4 ventiler pr. cylinder.

Denne motortype er uhyre sjælden, og er i dens korte "levetid" kun blevet brugt af Folkevogn og SEAT i følgende modeller:

Folkevogn 
 Golf IV 2,3 VR5, 2324 cm3, 2 ventiler pr. cylinder, 110 kW (150 HK), 205 Nm (kode: AGZ) (1997-2000)
 Golf IV 2,3 V5, 2324 cm3, 4 ventiler pr. cylinder, 125 kW (170 HK), 220 Nm (kode: AQN) (2000-2003)
 Bora 2,3 VR5, 2324 cm3, 2 ventiler pr. cylinder, 110 kW (150 hk), 205 Nm (kode: AGZ) (1998-2000)
 Bora 2,3 V5, 2324 cm3, 4 ventiler pr. cylinder, 125 kW (170 hk), 220 Nm (kode: AQN) (2000-2005)
 Passat 3B 2,3 VR5, 2324 cm3, 2 ventiler pr. cylinder, 110 kW (150 HK), 205 Nm (kode: AGZ) (1996-2000)
 Passat 3BG 2,3 V5, 2324 cm3, 4 ventiler pr. cylinder, 125 kW (170 hk), 220 Nm (kode: AZX) (2000-2005)

Seat 
 Toledo 2,3 VR5, 2324 cm3, 2 ventiler pr. cylinder, 110 kW (150 hk), 205 Nm (kode: AGZ) (1999-2000)
 Toledo 2,3 V5, 2324 cm3, 4 ventiler pr. cylinder, 125 kW (170 hk), 220 Nm (kode: AQN) (2000-2005)

Se også 

Stempelmotorkonfigurationer
VAG-motorer
Pave Siricius

Pave Siricius var pave eller biskop af Rom fra 11. december 384 til 26. november 399. Han efterfulgte Damasus og blev selv efterfulgt af pave Anastasius 1. 

I 382 var han den første pave, der bar titlen pontifex maximus, efter at betegnelsen var blevet frigivet af den romerske kejser Gratian og derefter blev en fast ærestitel. Siricius blev valgt enstemmigt til pave på trods af modpave Ursinus' forsøg på at promovere sig selv. Siricius var også den første til at bruge titlen pave. Han var den første pave til at udstede pavelige dekreter. Det første blev sendt til Himerius af Tarragona. Han skrev blandt andet to dekreter omhandlende cølibat.

Siricius var en aktiv pave. Han var især engageret i administrationen og de enkelte afdelingers synspunkter.

Da den spanske, asketiske biskop Priscillian på baggrund af anklager fra andre biskopper om kætteri blev henrettet af den romerske hærfører Magnus Maximus, var Siricius en af dem, der førte an i protesterne mod denne dom. 

Hans festdag er den 26. november.

Kilder

Eksterne henvisninger 

 Opera Omnia af Migne Patrologia Latina

Paver
Beth Gibbons

Beth Gibbons (født 4. januar 1965 i Exeter) er en engelsk sanger bedst kendt som vokalist i bandet Portishead. I 2002 udgav hun desuden soloalbumet Out of season.

Eksterne henvisninger 

Sangere fra England
Personer fra Exeter
Den tredje maj 1808

Den tredje maj 1808 (spansk: El tres de mayo de 1808 en Madrid, Los fusilamientos de la montaña del Príncipe Pío) er et oliemaleri fra 1814 udført af den spanske kunstmaler Francisco Goya. Det forestiller en scene fra den Spanske frihedskrig, hvor uskyldige civile blev skudt af franske soldater efter 2. maj opstanden i Madrid. Af flere nedskydninger valgte Goya den som fandt sted på Príncipe Pío-højen. Omkring 5000 civile blev henrettet mellem 2. og 3. maj. Maleriet måler 3.45 gange 2.66 meter og befinder sig i dag på Museo del Prado i Madrid.

Maleriet blev til på bestilling af den spanske konge sammen med et andet maleri ved navn Den anden maj 1808 (eller Mamelukkernes angreb) for at fejre madrilenernes modstand mod Aljus styrker. De kan være udført på grundlag af skitser lavet af øjenvidner til begivenhederne.

Maleriet har haft stor indflydelse på mange senere kunstnere, bl.a Picasso (fx Guernica).

Komposition 
Den sorte nattehimmel og den symmetriske komposition skaber tilsammen billedets drama: Ansigterne på dem som skal skydes vender mod beskueren og er fyldt med følelser, mens soldaterne vises fra ryggen, hvorved deres menneskelighed skjules og de reduceres til at være komponenter i en dødsmaskine. Den indbyrdes position mellem manden med løftede arme og soldaterne er en gentagelse af Jacques-Louis Davids Horatiernes ed fra 1784. Ofrets hvide tøj symboliserer uskyld, mens måden hans arme strækkes i vejret skal minde om Jesu korsfæstelse. Denne centrale figurs solbrændthed og påklædning indikerer, at han er en simpel arbejdsmand, men han kigger som den eneste direkte på sine bødler, og på trods af at han er på knæene tårner han sig op over de øvrige i øjeblikket før sin død.

Malerier af Francisco Goya
Malerier fra Museo del Prado
Kultur i 1814
Polski Owczarek Nizinny

Polski Owczarek Nizinny (ofte forkortet til PON)er en hyrdehund og stammer fra Polen. Racen er velegnet både som fårehund og familiehund.

En mellemstor (45-52 cm over skulderen), langhåret, meget aktiv, modig og klog hund. PON er meget glad for at lære, lærer hurtigt, meget loyal overfor ejer; men kan også være meget selvstændig og stædig. PON husker godt, både det gode og det dårlige.
En glad PON er en hund der aktiveres hver dag, både fysisk og hjernemæssigt. Hvis PON ikke får opgaver at løse, finder den selv nogle, som måske er knap så hensigtmæssige.
PON er fra naturens side mistroisk overfor mennesker, men med en grundig socialisering i hvalpetiden, kan den sagtens lære at omgåes fremmede mennesker.
Børn skal den helst vokse sammen med for at kunne forstå dem, I så fald bliver PONen til gengæld børnenes bedste kammerat og beskytter. 
En PON er ikke en stille hund. Den er opdrættet til at slå alarm når der sker noget usædvanligt – og det gør den hele døgnet.

En del PONer notoriske kleptomaner. De stjæler alt hvad de kan komme til når de lige mangler opmærksomhed eller bare synes det er tid til at lege.
PON'en er også sårbar, følsom og stresser nemt. Den tåler ikke at stå i hundegård eller være væk fra sin familie længere tid ad gangen.Den dur slet ikke til hård opdragelse og den går i stykker mentalt af og tilgiver aldrig hårdhændet behandling.

Den lange pels kræver børstning mindst en gang om ugen, i perioder lidt mere end det.

Med den rette behandling og omsorg er PON til gengæld, sjov, næsten klovneagtig i sine skøre påfund,sød, ufatteligt kærlig, legesyg, tålmodig og den bedste ledsager man kan få.

Hunderacer fra Polen
Hyrdehunde
Shred metal

Shred metal er en undergenre af heavy metal, som blev populær tidligt i 1980'erne. Genren blev almindeligt kendt efter udgivelsen af Yngwie Malmsteen-albummet Rising Force i 1984. 

Shredding bruges oftest i genrer som heavy metal, power metal, neo-klassisk metal, progressiv metal, thrash metal, hård rock og kan også forekomme i dødsmetal.

Vigtige guitarister 
Al Di Meola
Alexi Laiho (Children of Bodom)
Dimebag Darrell (Pantera)
Jason Becker (Cacophony)
Marty Friedman (Megadeth)
Michael Angelo Batio (Nitro)
Paul Gilbert (Racer X)
Steve Vai
Timo Tolkki (Stratovarius)
Uli Jon Roth (Scorpions)
Vinnie Moore
Vinnie Vincent (Kiss, Vinnie Vincent Invasion)
Yngwie Malmsteen (Alcatrazz, Steeler)

Fodnoter 

Heavy metal
Herbert Chapman

Herbert Chapman (19. januar 1878 – 6. januar 1934) var en engelsk fodboldspiller og fodboldtræner. Han er anerkendt som en af de mest betydningsfulde trænere i engelsk fodbold. I 1925 kom han til Arsenal FC, og gjorde dem, frem til sin død, til et af Englands bedste fodboldhold.
Der er lavet en statue med ham i anledning af Arsenals 125 års jubilæum.

Fodboldspillere fra England
Fodboldtrænere fra England
Symfonisk metal

Symphonic metal eller symfonisk metal er en heavy metal-genre, som ofte bruges i forbindelse med andre heavy metal-genrer. Symfoniske metal-bands lægger ofte vægt på keyboard eller orgel i produktionen, og kan bruge elementer som opera/teater-inspireret vokal og orkestrerede dele eller sange.

Eksempler på symfoniske metal-bands er Nightwish, Dimmu Borgir, Rhapsody of Fire, Therion, Epica, Dark Moor, After Forever, Diabulus in Musica og Within Temptation.

Heavy metal
Arsenal FC-rekorder

Arsenal FC-rekorder, i den engelske fodboldklub Arsenal FC er registreret en række klubrekorder.

Spillerrekorder 
Her følger de vigtigste spillerekorder:

Optrædener 
Yngste førsteholdsspiller: Cesc Fàbregas, 16 år 177 dage( mod Rotherham United, Liga Cup, 28. oktober 2003)
Yngste førsteholdsspiller: Gerry Ward, 16 år 321 dage (mod Huddersfield Town, First Division, 22. august 1953)
Ældste førsteholdsspiller: Jock Rutherford, 41 år 159 dage (mod Manchester City, First Division, 20. marts 1926)

Flest kampe 
Listen omfatter kampe spillet i officielle turneringer (start og indskiftninger). 

For hver turnering er angivet antal kampe og i parentes antal scorede mål.

 Fleste kampe uden afbrydelser: Tom Parker, 172 (3. april 1926 – 26. december 1929)

Målscorere 
Flest mål i en sæson: 44, Ted Drake (1934-35)
Flest ligamål i en sæson: 42, Ted Drake, (1934-35)
Flest mål i en kamp: 7, Ted Drake (mod Aston Villa, First Division, 14. december 1935)
Flest mål i en hjemmekamp: 5, Jack Lambert (mod Sheffield United, First Division, 24. december 1932) 
Flest mål i en FA Cupkamp: 4, delt: Cliff Bastin (mod Darwen, 9. januar 1932) og Ted Drake (mod Burnley, 20. februar 1937) 
Flest mål i en Liga Cupkamp: 4, Julio Baptista (mod Liverpool F.C., 9. januar 2007) 
Flest mål i en europæisk kamp: Alan Smith (mod FK Austria Wien, Mesterholdsturneringen, 18. september 1991) 
Hurtigste mål: 13 sekunder, Alan Sunderland (mod Liverpool F.C., FA Cup, 28. april 1980) 
Yngste målscorer: Cesc Fàbregas, 16 år 212 dage (mod Wolves, League Cup, 2. december 2003)
Yngste spiller med hattrick: John Radford, 17 år 315 dage (mod Wolves, First Division, 2. januar 1965)

Arsenal F.C.
Deathcore

Deathcore er en heavy metal-undergenre, som er en slags blanding af dødsmetal og metalcore.
I forhold til genrer som deathgrind hælder deathcore i større grad mod metalcore, men beholder dog stadig en vis indflydelse fra dødsmetal og dennes hurtighed og tunge riffs. Deathcore benytter meget high/fry-screams og sort tøj i stil med punk. Gode eksempler på deathcore, er Suicide Silence, Job For A Cowboy og Whitechapel.

Heavy metal
Grenaaen

Grenaaen eller Gren Å er et vandløb på det østlige Djursland der passerer gennem købstaden Grenaa fra landsbyen Hesselager via det østlige Kolindsund til udmundingen af Grenaa Havn ved Kattegat. Åen er ca. 7 kilometer lang.

Oprindeligt var Grenaaen udløb for den nu tørlagte Kolindsund Sø og en meget vigtig passage i Middelalderen for skibe, der skulle ind i sundet. Dens betydning mindskedes dog ved tørlægningen af Kolindsund i perioden 1872 til 1874. I over 130 år havde åen en relativ lav dybde, men siden 2005 er vandstanden steget permanent med 20 cm. Man har derfor bedt Norddjurs- og Syddjurs Kommune om at vurdere åens vandkapacitet.

I Grenaa er man i disse år ved at opføre Åbyen, som er en ny bydel tæt ved Gren Å. Planen er at skabe et levende å-miljø tæt ved Grenaa Station og således binde by og å tættere sammen.

Kilder 
 , droneoptagelser af Grenåens forløb.

Eksterne henvisninger 

Vandløb i Danmark
Groove metal

Groove metal er en heavy metal-undergenre. Genren udviklede sig fra thrash metal samt klassisk metal og hardcore punk. Genren kendetegnes ved at den ofte varierer mellem hurtige thrash-rytmer og mere melodiøse dele for at få en mere fængende og "groovy" stil. Groove metal ligger tæt på metalcore og thrash metal lydmæssigt set, men lægger i forhold til disse mere vægt på rytme og "drive" i sangene.

Groove metal-bands tuner ofte deres guitarer dybt, gerne drop D eller drop C, med udpræget brug af powerakkorder. Lavstemte guitarer giver ofte et mørkere lydbillede og passer godt i groove metal, da det er let at lave tunge og fængende riffs; et kendetegn ved groove metal. Der bruges også ofte dobbelt bastromme, ligesom i andre metalgenrer, og der lægges ofte mere vægt på en rullende og kontinuerlig rytme end i andre genrer.

Kendte groove metal-bands 
Exhorder regnes blandt genrens pionerer, men det var Pantera, som gjorde genren stor og kendt. Blandt andre kendte og vigtige bands er Machine Head, Sepultura, Lamb of God, Fear Factory og Chimaira.

Se også 
 Heavy metal
 New Wave of American Heavy Metal

Heavy metal
Sludge metal

Sludge metal er en heavy metal-undergenre, som er en blanding mellem doom metal og hardcore punk.

Det siges, at genren blev skabt af bandet The Melvins, men det var ikke før bands fra New Orleans skapte deres egen lokale musikscene, bedre kendt som NOLA (New Orleans, Louisiana) at genren tog sin egentlig form og blev populær. Albummet Master of Reality af Black Sabbath har vært en stor inspiration for tidlige sludge metal-bands. Specielt sangen "Into the Void" har en meget sludge metal-agtig lyd.

Guitarer og bas er skurrede og bruger ofte feedback for at få en mere brølende atmosfære. Riffs er som regel seje og tunge som i doom metal. Vokalisterne skriger som i hardcore punk og teksterne handler ofte om samfundet, betragtet på en kynisk eller undertrykt måde. Trommerne er også meget som hardcore punk-stilen. Sludge metal bliver også nogle gange blandet med stoner metal, men sludge metal forsøger ikke at fokusere på livets positive sider, sådan som noget stoner metal gør.

Heavy metal
Bloodstock Open Air

Bloodstock Open Air er en årlig heavy metal-festival, der afholdes i Catton Hall i Walton-upon-Trent, England. Den begyndte i 2005. Tidligere har bands som Children of Bodom (2005), Edguy (2005/6), Turisas (2006), Ensiferum (2006) og Stratovarius (2006) spillet der.

BOA 2007 
Line-up for Bloodstock Open Air 2007, afholdt 16. – 18. august 2007, var:

Se også 
 Bloodstock

Eksterne henvisninger 

 Officiel webside

Musikarrangementer
Monsters of Rock

Monsters of Rock var en musikfestival som hovedsagelig omhandlede heavy metal. Den blev afholdt i Donington Park i England hvert år.
Med undtagelse af et enkelt arrangement i 2006, har festivalen ikke været afholdt siden 1997. I 2003 blev der imidlertid startet en ny musikfestival kaldet Download Festival som en slags arving til Monsters of Rock.
Store bands har gennem tiden optrædt på Monsters of Rock, deriblandt Saxon, Iron Maiden, Metallica, My Chemical Romance, Marilyn Manson, Linkin Park, Kiss og Guns N' Roses.

Publikumsrekorden er på 107.000 personer, hvilket var da Iron Maiden optrådte i 1988. Under Guns N' Roses-koncerten i 1988 døde 2 mennesker, da de blev kvast mod scenen uden at nogen bemærkede det.

Musikfestivaler i England
Musikarrangementer
Musik fra England
Bloodstock

Bloodstock er en årlig heavy metal-festival afholdt over to dage i The Assembly Rooms, Derby, England. Begivenheden omfatter store mainstream-navne samt undergrundsbands delt mellem to scener, såvel som et 'Metal Market' som tilbyder diverse genremerchandise og cd'er. Festivalen er kendt som at vise internationale bands for første gang i Storbritannien, og var bl.a. de første til at vise Blind Guardian og Nightwish.  En separat open air festival, Bloodstock Open Air, blev startet i 2005.

Musikfestivaler i England
Kultur i England
Derby
International Association for Plant Taxonomy

Organisationen International Association for Plant Taxonomy (IAPT) beskæftiger sig med planters systematik, taxonomi og nomenklatur. Den blev grundlagt den 18. juli 1950 i Stockholm, og den har som formål at udføre projekter, som drejer sig om emner, der interesserer eller bekymrer biologer med systematik som arbejdsfelt. Specielt fremmer man projekter, der kan have gavn af internationalt samarbejde.

IAPT beskæftiger sig med organismers biodiversitet, med planters og svampes udbredelse, systematik, evolution og navngivning, hvad enten det drejer sig om nulevende eller uddøde arter. 

Organisationen varetager International Bureau for Plant Taxonomy and Nomenclature, og den udgiver kvartalstidsskriftet Taxon. Desuden udgiver IAPT bogserien Regnum Vegetabile, hvor de forskellige versioner af International Code of Botanical Nomenclature bliver offentliggjort.

Eksterne henvisninger 
 IAPT 

Botanik
Paderborn

Paderborn er en by i Tyskland i delstaten Nordrhein-Westfalen med omkring 145.000 indbyggere. Byen er administrationssæde i landkreisen Kreis Paderborn. Navnet kommer af floden Pader, som har udspring i mere end 200 kilder nær Paderborn domkirke hvor Sankt Liborius er gravlagt.

Geografi 
Paderborn ligger ved kilden til floden Pader, omtrent 50 km øst for Lippstadt og 40 km syd for Bielefeld. Åsene i Eggegebirge ligger øst for byen.

Historie 
Det menes at Karl den Store tilbragte en stor del af sin regeringstid i området, og spor af ruiner under og omkring domkirken i Paderborn ser ud til at støtte dette.

Træet Irminsul der ifølge saxisk mytologi forbandt jorden og himlen, stod ifølge legenden nær Paderborn.

Paderborn var sæde for bispedømmet Paderborn og er i dag sæde for en romersk-katolsk ærkebiskop.

St. Liborius bliver mindet hvert år i Paderborn under Liborifesten i juli, selv om festivitassen i dag kun har en smule at gøre med helgenen.

Eksterne henvisninger 

 Side for området Paderborn
 Turistattraksjoner i Paderborn

 
Hanse
Jan Magne Førde

Jan Magne Førde (født 2. februar 1962) er fra Langevåg i Sula kommune og er trompetist og komponist. Han er mest kendt for at være en del af The Brazz Brothers, hvor han spiller trompet og flygelhorn. Han har også spillet i Orleysa og Bodega Band

Jan Magne Førde er bror til Jarle og Helge Førde

Førde er uddannet ved Musikonservatoriet i Trondheim i Norge (nu Institutt for musikk ved NTNU) og i København, og er i dag en af de mest spænnende jazztrompetister i Skandinavien. Han arbejder specielt med norsk folkemusik i moderne stil og hans bidrag til norsk musik inden jazz og rock viser en genuin kvalitet. Hans kompositioner for større og mindre brassensembler er ofte fremført over hele Skandinavien.

I 1996 udkom hans solodebut, Enough of that jazz.

Eksterne henvisninger 
 Officielle hjemmeside

Komponister fra Norge
Kai Gram

Kai Jørgen Arthur Gram (27. april 1897 i København – 25. juni 1961 smst) var en dansk botaniker.
Han deltog i Olufsens ekspedition til Sahara 1922-1923 og i den Thai-Danske Botaniske Expedition i 1957.

Standard auktorbetegnelse for arter beskrevet af Kai Gram: Gram

Bibliografi 
Udvalgte værker
 Gram, K. (1935) Karplantenvegetationen i Mouydir (Emmidir) i Centralsahara. Paa grundlag af indsamlinger og notater under professor O. Olufsens expedition til Sahara, Vinteren 1922-23. København, 168 s. 
 Gram, K., Jensen, Hj. & Mentz, A. (1937) Nytteplanter. Gyldendal, København. 504 s.
 Gram K. & Knud Jessen (1945) Træer og buske i vintertilstand. Gyldendal, København. 99 s. (flere senere udgaver)

Videnskabsfolk fra Danmark
Botanikere fra Danmark
Pebermø

Pebermø er en traditionel betegnelse for en ugift kvinde over 30 år. Ordet blev taget i brug på dansk i slutningen af 1700-tallet efter mønster af den mandlige parallel pebersvend, som oprindeligt var en ugift, omrejsende krydderhandler. Ordet er i dag særlig knyttet til skikken med at give ugifte en peberbøsse eller -kværn i gave på deres 30-års fødselsdag. Pebermø kan også bruges spøgefuldt eller let nedsættende om en gammeljomfru og den sociale rolle samfundet har forbundet med en sådan kvinde.

Se også 
 Jomfru
 Frøken
 Single

Eksterne henvisninger 
 "Pebermø" i Ordbog over det danske sprog

Ord og vendinger
Ægteskab
Feminisme
Regierungsbezirk Detmold

Regierungsbezirk Detmold er et af fem Regierungsbezirke i delstaten Nordrhein-Westfalen i Tyskland.

Regierungsbezirket blev oprettet i 1947, da det tidligere land Lippe blev indlemmet i Nordrhein-Westfalen, ved at sammenlægge det tidligere Regierungsbezirk Minden med områderne fra Lippe. Regierungsbezirk Minden blev oprettet i 1815, da de oprindelige Regierungsbezirke blev oprettet.

Beliggenhed 
Regierungsbezirk Detmold ligger i den nordøstlige del af Nordrhein-Westfalen og dermed i overgangen mellem Mittelgebirge og det nordtyske lavland. Området er på ca. 6.500 km² eller omkring en femtedel af Nordrhein-Westfalens areal. Regierungsbezirket grænser i nord og øst til delstaten Niedersachsen, i syd til Hessen (Regierungsbezirk Kassel) og i vest til de nordrhein-westfäliske Regierungsbezirke Arnsberg og Münster.

Opdeling

Region Ostwestfalen-Lippe 
Ostwestfalen-Lippe (forkortet: OWL) er en historisk og kulturgeografisk region, der er sammenfaldende med Regierungsbezirk Detmold.

Nordrhein-Westfalen
Detmold
Simoni Dall Croubelis

Simoni Dall Croubelis (ca. 1727 – ca. 1790) var en komponist, der boede i København i nogle år og der efterlod sig en omfattende samling kompositioner i manuskript. 

Desværre er den biografiske viden, der er overleveret om ham, meget sparsom, og visse af de konklusioner, forskerne har nået, er gjort på et spekulativt grundlag. Croubelis optræder også under andre navneformer: Domingo Simoni del Croubelis, Dominique Simono, Dominique Simonaux eller Simoni dall Croebelis er bare nogle af formerne. 

Der findes 2 optegnelser i danske annaler vedrørende Croubelis. 
 Ved folketællingen pr. 1. juli 1787 optræder på adressen ”Gammel Myndt no 148 – 5. familje” følgende: Dominique Simono – Husbond 60 – Compositeur ved Musiquen, Chanel Simono – kone – 40, Jean Simono – søn 8. 
 Af Sankt Petri Kirkes begravelsesprotokol fremgår det at få måneder forinden (10. februar 1787) var en datter af ”Dominique Simonaux Catoliquen und Musicus” død af kopper 3 år gammel.

Før sin tid i Danmark har Croubelis efterladt sig spor i Holland. i Nieuw Nederlandisch Biografisch Woordenbook, Leiden 1912 Vol II, omtales han som musikmester i Amsterdam, og der opregnes nogle nodeudgivelser, som tillægges ham under navnene Croubelis og D. Simono. Desuden betragtes det som sikkert, at en stor del, om ikke alle de kompositioner, der nu findes i Det Kongelige Bibliotek, er skrevet under opholdet i København. Det er også så godt som sikkert at Croubelis var i forbindelse med kammerherre W.H.R.R. Giedde (1756-1816), der var en habil fløjtenist, i 1791-1792 var administrativ chef for Det Kongelige Kapel og var samler af en meget stor mængde noder, som nu findes i Det Kongelige Bibliotek. Croubelisnoderne indgår ikke i den officielle Giedde-samling, men antages alligevel at have udgjort en del af Gieddes noder. Musikforskeren Erling Winkel anfører derudover at Croubelis også havde forbindelser til den spanske gesandt, Marquis de Musquize og tjente som kapelmester hos et medlem af det russiske gesandtskab.

Kilder m.m. 
 Liste over manuskripter i Det Kongelige Bibliotek
 Artikel af Niels Krabbe om Croubelis
 Erling Winkel 1940
 Pdf-noder

Komponister fra Danmark
Komponister fra Nederlandene
Samara (flertydig)

Samara kan henvise til flere artikler:

Geografi 
 Samara – en by i Rusland
 Samara oblast – en føderal enhed (provins) i Rusland
 Samara (Volga) - flod i Samara oblast, biflod til Volga
 Samara (flod) - flod i Ukraine
 Samarra – en by i Irak

Personer 
Samara (også Semara, Sammara) er et pigenavn
 Spyros Samaras – græsk komponist af den olympiske hymne
 Samara Morgan – en navnet på den uhyggelige forbandede pige fra filmen The Ring og The Ring 2

Andre emner 
 CSK-VVS Samara – en basketballhold i Samara, Rusland
 Lada Samara – en bilmodel af mærket Lada (Rusland)
 Samara (frugt) – en frugt

Se også 
 Samaria
Jógvan Fríðriksson

Jógvan Fríðriksson  (født 19. februar 1957 i Strendur) er den selvstændige færøske folkekirkes første biskop. 

Som ung var han sømand og i 1985 blev han cand.theol. ved Aarhus Universitet. Han har været sognepræst i folkekirken siden februar 1986. Fra 1992 til 2007 var han præst i Sjóvar Prestagjald på Eysturoy for kirkerne i Skála, Strendur, Selatrað og Oyndarfjørður. Efter at Færøernes hjemmestyre i 2007 overtog folkekirken, blev han 3. oktober valgt til den selvstændige færøske folkekirkes første biskop. 

25. november 2007 blev han bispeviet i Tórshavn Domkirke og begyndte sin embedsperiode 1. december samme år. 

Hans store interesse er den menneskelige tilværelse og de social-etiske relationer, det indre menneske og det ydre rum, samt relationerne menneskene imellem.

Bibliografi 
 Kertur loga stillar løtur (2012)
 Ljós um lond og niðu (2013)
 Fevnandi er frelsari mín (2015)

Biskopper fra Færøerne